Í bókini eru 28 samrøður og upplýsandi greinar um lívið og arbeiðið hjá føroysku sjómonnunum umborð á langfaratrolarunum Ennibergi, Sjúrðarbergi, Akrabergi og Gadusi. Greinarnar vórðu skrivaðar í mars og apríl í ár, tá ið høvundurin vitjaði umborð á trolarunum, meðan teir fiskaðu í Barentshavinum. Kunning er um allar fýra trolararna, tveir yrktir føðingardagssangir, frágreiðing frá fyrsta møtinum umborð á øllum fýra trolarunum og kort yvir Barentshavið, sum vísir, hvar trolararnir vanliga royna.